માનવ તસ્કરી રોકવા ૯૦ ટકા કેસમાં સફળતાસુરતમાં ગરીબ વર્ગનાં સંતાનોની તસ્કરી વધુ થાય છે. ખાસ કરીને લિંબાયત, પાંડેસરા, ઉધના અને સચીન જેવા વિસ્તારમાં વસતાં દંપતીઓ કામ પર જ્યારે ત્યારે આવા કેસો બને છે. જોકે ૯૦ ટકા કેસમાં અમને સફળતા મળી છે, પરંતુ કેટલાક કેસો એવા હોય છે કે, અહીંથી મુંબઈ નજીક હોવાથી ઘણાં બાળકો ઘરકંકાસથી કંટાળીને પોતાની રીતે ભાગી જતાં હોય છે. યુવતીઓના કિસ્સામાં દિલ્હીમાં એક એજન્સી મારફતે સિક્કીમ, બંગાળ, ઝારખંડ જેવા રાજ્યોમાંથી ૧૮ વર્ષથી ઉપરની યુવતીઓને અહીં સપ્લાય કરવામાં આવે છે અને તેમની પાસે ઘરકામ કરાવવામાં આવે છે. સુરત અને આજુબાજુના વિસ્તારમાં આવી યુવતીઓ કમને કામ કરતી હોય છે અને તેમનું શોષણ પણ થતું હોય છે. અમે ફ્રેન્ડ્સ ઓફ પોલીસ જેવા અવેરનેસના પ્રોગ્રામ કરતા હોઈએ છીએ. જેમાં અમારા ૧૦,૦૦૦ જેટલા મેમ્બર્સ પોતપોતાના વિસ્તારમાં ક્રાઇમ અંગે જાગૃતિ લાવવા પ્રયાસ કરે છે.ઃ રાકેશ અસ્થાના પોલીસ કમિશનર, સુરત